Vittorio Bersezio
Artorn

Vittorio Bersezio 
Vittorio Bersezio a l'é l'autor pì avosà dël teatro piemontèis, mersì a soa ciadeuvra “Le miserie 'd monsù Travet”. 
Vittorio Bersezio a l'era nassù an mars dël 1828 a Povragn, vzin a Coni, e a l'é mòrt a Turin ij 30 ëd gené dël 1900. Surtì da na famija ch'a stava bin, a l'era laureasse an Lege a 19 agn, ma a l'ha mai esercità. A l'ha fàit ël giornalista e a l'ha fondà vàire giornaj, antra j'àutri la Gazzetta piemontese. 

 Bersezio a l'ha ancaminà a scrive comedie an italian (Bolla di sapone un ëd sò tìtoj), peuj, possà da Toselli, a l'é stàit autor d'euvre teatraj an piemontèis: 
 La sedussion (1861)
 La beneficensa (1861)
 Le miserie 'd monsú Travet , soa ciadeuvra, andàita an sena la prima vòta ij 4 avril 1863
 La violensa a l'ha sempre tòrt (1863)
 Cassa a la dòte
 Bastian contrari (1882)
 Soa ciadeuvra, Le miserie 'd monsù Travet a l'é intrà ant j'antologìe e a l'é stàit traduvù an vàire lenghe forestere.

Le miserie 'd monsú Travet

Leteratura piemontèisa
Vittorio Bersezio